Tħabbar li l-Iran u s-sitt pajjiżi ewlenin tad-dinja, li qed jiltaqgħu f’Ġinevra, ftehmu dwar il-kwistjoni tal-progamm nukleari tal-Iran. Ma ngħataw ebda dettalji tal-ftehim milħuq wara taħdidiet intensivi. Kien il-Ministru għall-Affarijiet Barranin tal-Iran, Mohammd Zafar Jafir, li kiteb fuq twitter li “We have reached agreement”. Dan kien konfermat mill-Ministru Laurent Fabius ta’ Franza u mill-kelliem għall-kap tal-politika barranin tal-Unjoni Ewropea Catherin Ashton, li qed tmexxi l-konferenza. Il-punent irid lill-Iran jieqaf jarrikkixxi l-uranju u bi tpattija jnaqqsu xi ftit mis-sanzjonijiet li hemm imposti fuqu. L-Iran dejjem insista li għandu dritt ikollu l-faċilitajiet nukleari u dejjem saħaq li dawn kienu għal għanijiet paċifiċi u mhux biex ikollu l-bomba nukleari. Aġġornat: Fi stqarrija li għamel kmieni dalgħodu (4.15 am ħin ta’ Malta), il-President Obama faħħar il-ftehim milħuq li skont hu, jimponi “limitazzjonijiet sostanzjali li ma jħallux lill-Iranjani jibnu armi nukjleari”. Matul il-ġimgħa il-President Obama kemm-il darba appella lis-Senat Amerikan beix ma jimponix aktar sanzjonijiet kontra l-Iran għax il-ftehim kien qrib. Il-ftehim huwa għax sitt xhur biex iż-żewġ naħat jaslu għal ftehim finali.